Romakép Műhely-konferencia

2016. szeptember 20. 9:00-18:00

ELTE BTK Kari Tanácsterem

Az ELTE tehetséggondozási tanácsa a 2015-2016-os tanévben támogatást adott a Romakép Műhely égisze alatt megalakult multidiszciplináris kutatócsoportnak, amelynek vezetője Müllner András, tagjai pedig az egyetem különböző társadalomtudományi szakjait képviselő hallgatók. A kutatócsoport kettős feladatot vállalt magára. Egyrészt 2015 őszén előkészítette a 2016-os tavaszi Romakép Műhelyt (ennek témája többségében a roma közösségek médiahasználata volt, ld. alább), a tavasz folyamán pedig megszervezte és végigvitte azt (a vendégekkel való kapcsolattartás, a vetítések előtti bevezető előadások, a vetítést követő beszélgetések moderálása formájában). Másrészt a hallgatók a hét kutatást a Romakép Műhely egyes programpontjaihoz igazítva végezték el, illetve végzik a nyár folyamán (kutatás terepen, interjúk és recenziók készítése, egy-egy nagy tanulmány megírása). (Az egyes programpontok után zárójelben szerepelnek a hallgatók nevei.) A kutatást a megszülető művek publikálásán túl egy műhelykonferencia zárja 2016. szeptember végén. Ezen a konferencián a hallgatók megismertetik a közönséggel a kutatásuk eredményeit, többek között azért, hogy visszajelzéseket kapjanak a tapasztalt kutatóktól, és ezeket hasznosítsák a jövőben. Abból a célból tehát, hogy a hallgatók kutatási eredményeiket autentikus és értő közönség előtt mutathassák be, valamint hogy részesei lehessenek egy valós téttel bíró tudományos rendezvénynek, szeretnénk, ha rajtuk kívül a téma hazai szakértői is részt vennének az eseményen, és elő is adnának azon. A műhelykonferenciára célzottan szeretnénk meghívni olyan kutatókat, akik a médiaantropológiainak is nevezhető tudományterület ismerői, vagy azzal érintkező témákban kutatnak, jelen esetben kifejezetten a magyarországi romák médiareprezentációjával a középpontban. Jelen esetben olyan platformok állnak a beszélgetés középpontjában, amelyek a roma közösségek médiahasználatát tükrözik, segítik elő. A témák származhatnak a jelenből és a közeli-távolabbi múltból, és a közösségi médiahasználat sokféle műfaját felölelhetik: médiaterek és fizikai helyek, televíziós és rádiós műsorok, nyomtatott médiatermékek, filmfesztiválok, internetes műfajok, médiatáborok és -műhelyek, az újságíróképzés platformjai, szerkesztőségek gyakorlatai stb.

Kulcsszavak:

romakép, dokumentumfilm, vizuális antropológia és médiaantropológia, „visszabeszélés” (shooting back/talking back), Web2, átmeneti identitások, posztmodern médiaterek és posztkoloniális viszonyok, aktivizmus és elkötelezettség, etnikai identitások a médiában, transznacionalizmus, elképzelt közösség, decentralizálás és deterritorializáció, endogám média/saját média, a kultúra mediatizációja – a kultúra objektivációja, mediatizált emlékezet, hegemón kultúra – hegemón média, „a térképről hiányzó” (off map) médiafolyamatok, alternatív modernitások/párhuzamos modernitások, lokális és globális médiaterek, Index, Rádió C, Roma Sajtóközpont, Amaro Drom, Romédia Alapítvány stb.

Meghívott előadók

Balogh Lídia médiakutató, aktivista

Bársony Katalin filmrendező, aktivista

Bernáth Gábor médiakutató

Bogdán Mária médiakutató

Guld Ádám médiakutató

Gunther Dóra, a kutatásban részt vevő hallgató

Kerényi György szerkesztő

Kóczé Angéla szociológus

Komlósi Orsolya filmes szakértő, producer

Major Réka, a kutatásban részt vevő hallgató

Messing Vera médiakutató

Pala Mátyás, a kutatásban részt vevő hallgató

Prónai Csaba antropológus

Sipos Flóra, a kutatásban részt vevő hallgató

Szuhay Péter antropológus

Teidelt Magdalena, a kutatásban részt vevő hallgató

Vajda Melinda, a kutatásban részt vevő hallgató  
Wagner Sára, a kutatásban részt vevő hallgató

Zsigó Jenő szociológus

A Romakép Műhely 2016-os programja

2016.2.24. Fotózás és aktivizmus – Csoszó Gabriella, Horváth M. Judit és Stalter György képei (Sipos Flóra)

2016.3.2. Patrin Magazin (Pala Mátyás)

2016.3.9. Buvero – A roma női médiatábor filmjei (Major Réka)

2016.3.16. Filmterjesztés és érzékenyítés (Alexander Nanau: Totó és nővérei)

2016.3. 30. Posztkoloniális képi ellenállás (John Akomfrah: Handsworth Songs)

2016.4.8. Nemzetközi Roma Nap – Kampányfilmek (A tudás 6alom, A rasszizmus szívás, Yo no soy trapacero/trapacera, Put the racism in the right place)

2016.4.13. Cserepressz – Siroki László filmjei (Gunther Dóra)

2016.4.20. Makói Videóműhely (Teidelt Magdaléna)

2016.4.27. Snétberger Központ – Almási Tamás: tititá (Wagner Sára)

2016.5.4. Rom pala le roma/Roma (férfi) romákról. Joka Daróczi János munkássága – A Három kenyér és a Jobbá szeretni c. filmek (Roma Produkciós Iroda) (Vajda Melinda)

A konferencia megrendezését az ELTE Tehetséggondozási Tanácsa támogatja.

Üdvözlettel,

Müllner András

ELTE BTK

Média és Kommunikáció Tanszék